Takuma Asano
Takuma Asano (jaapani keeles 浅野 拓磨 Asano Takuma; sündinud 10. novembril 1994 Komonos) on Jaapani jalgpallur, kes mängib ründajana Saksamaa kõrgliiga klubis VfL Bochum. Klubikarjääri alustas ta Sanfrecce Hiroshimas. 2015. aastal valiti ta Jaapani kõrgliiga J.League hooaja uustulnukaks. 2016. aasta juulis sõlmis ta lepingu Arsenaliga, kuid klubi põhimeeskonnas ta kordagi ei mänginud. Ta oli laenul Saksamaa klubides, aastatel 2016–2018 VfB Stuttgardis ja seejärel hooajal 2018–2019 Hannover 96-s. 2019. aasta augustis sõlmis ta kolmeaastase lepingu Serbia kõrgliiga klubiga Partizan. 2021. aasta juunis liitus ta Bochumiga. Ta kuulus Jaapani meeskonda 2016. aasta suveolümpiamängudel. Jaapani rahvuskoondises tegi ta debüüdi 2015. aastal. Esimese värava lõi ta 3. juunil 2016 Kirin Cupi mängus Bulgaaria vastu.